সুন্নত নামাজ
সুন্নাত নামায বলতে সাধারণত দৈনিক ১৭ রাকআত ফরয ব্যতীত অন্যান্য সকল নামাযকে বুঝানো হয়। তবে, এখন শুধুমাত্র পাঁচ ওয়াক্তের ফরয নামাযগুলোর আগে - পরের নামাযগুলোকে সুন্নাত নামায বলা হয়। যদিও, সুন্নাত নামাযের সংখ্যা এই দৈনিক সুন্নাত নামাযসমূহের মাঝে সীমাবদ্ধ নয়। এগুলোর বাইরেও অনেক সুন্নাত নামায রয়েছে। যেমন: তাহিয়াতুল ওযূ, তাহিয়াতুল মসজিদ, সূর্য ও চন্দ্রগ্রহণের নামায। এখানে উল্লেখ্য যে, ফরয নামাযসমূহ ও বিতর নামায যেমন আল্লাহর হুকুমে নবী (সা:) পড়েছেন, ঠিক তেমনিই সুন্নাত নামাযগুলোও নবী (সা:) আল্লাহর হুকুমে পড়েছেন।